Briselē, 1.7.2004 COM(2004) 449 galīgā redakcija 2004/1034 (AVC) Priekšlikums PADOMES LĒMUMAM par Eiropas Kopienas nostāju par projektu Apvienoto Nāciju Eiropas Ekonomikas komisijas regulai par vienotiem noteikumiem transportlīdzekļu apstiprināšanai attiecībā uz rokas vadības ierīču, signalizatoru un indikatoru atrašanās vietu un identifikāciju (iesniegusi Komisija) PASKAIDROJUMA RAKSTS 1. VISPĀRĒJA INFORMĀCIJA Ar Padomes 1997. gada 27. novembra Lēmumu 97/836/EK Eiropas Kopiena kļuva par līgumslēdzēju pusi Pārskatītajā 1958. gada Nolīgumā par Apvienoto Nāciju Organizācijas Eiropas Ekonomikas komisiju (ANO/EEK). Lēmums stājās spēkā 1998. gada 24. martā. Šā lēmuma 4. pants inter alia paredz, ka tad, ja ANO/EEK regulas projekts iesniegts nobalsošanai attiecīgajai ANO/EEK iestādei, pirms Kopiena izsakās par labu šī projekta pieņemšanai, tas, saņemot Eiropas Parlamenta piekrišanu, jāapstiprina Padomē. ANO/EEK Pasaules foruma par transportlīdzekļu noteikumu saskaņošanu nākamās sanāksmes darba kārtībā jo īpaši iekļauts balsojums par (jaunu) regulas projektu par vienotiem noteikumiem transportlīdzekļu apstiprināšanai attiecībā uz rokas vadības ierīču, signalizatoru un indikatoru atrašanās vietu un identifikāciju. Regulas projekta galvenais mērķis ir noteikt saskaņotus tehniskos priekšrakstus, lai tādējādi izvairītos no tehnisku šķēršļu radīšanas tirdzniecībai ar mehāniskiem transportlīdzekļiem starp līgumslēdzējām pusēm, vienlaikus nodrošinot augstu drošības līmeni. Jāuzsver, ka EK nostāja balsojuma laikā tiks balstīta uz dokumentiem, kas būs pieejami ANO/EEK oficiālajās valodās (franču un angļu). Tā kā EK ir kļuvusi par ANO/EEK 1958. gada nolīguma pusi, jāievēro šajā nolīgumā paredzētā procedūra. Saskaņā ar Lēmuma 97/836/EK 4. panta 5. punktu regula ir publicējama Eiropas Savienības Oficiālajā Vēstnesī visās Kopienu oficiālajās valodās pirms tās spēkā stāšanās. 2. LĒMUMA PROJEKTA SATURS Projekta mērķis ir piešķirt tiesības Komisijas pārstāvim Kopienas vārdā balstot par regulas projektu ANO/EEK Pasaules foruma par transportlīdzekļu noteikumu saskaņošanu nākamajā sanāksmē. 2004/1034 (AVC) Priekšlikums PADOMES LĒMUMAM par Eiropas Kopienas nostāju par projektu Apvienoto Nāciju Eiropas Ekonomikas komisijas regulai par vienotiem noteikumiem transportlīdzekļu apstiprināšanai attiecībā uz rokas vadības ierīču, signalizatoru un indikatoru atrašanās vietu un identifikāciju (Teksts ar EEA nozīmi) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vēra Padomes 1997. gada 27. novembra Lēmumu 97/836/EK par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām [1], un jo īpaši tā 4. panta 2. punkta otro ievilkumu, ņemot vērā Komisijas priekšlikumu [2], ņemot vērā Eiropas Parlamenta pozitīvo atzinumu [3], tā kā: (1) Projekts Apvienoto Nāciju Eiropas Ekonomikas komisijas regulai par vienotiem noteikumiem transportlīdzekļu apstiprināšanai attiecībā uz rokas vadības ierīču, signalizatoru un indikatoru atrašanās vietu un identifikāciju atcels tehniskus šķēršļus tirdzniecībai ar mehāniskiem transportlīdzekļiem starp līgumslēdzējām pusēm, vienlaikus nodrošinot augstu drošības līmeni. (2) Ir lietderīgi noteikt Kopienas nostāju par minēto regulas projektu. (3) Minētais regulas projekts ir iekļaujams Kopienas mehānisko transportlīdzekļu tipu apstiprinājumu sistēmā, IR PIEŅĒMUSI ŠO LĒMUMU 1. pants Ar šo tiek apstiprināts projekts Apvienoto Nāciju Eiropas Ekonomikas komisijas regulai par vienotiem noteikumiem transportlīdzekļu apstiprināšanai attiecībā uz rokas vadības ierīču, signalizatoru un indikatoru atrašanās vietu un identifikāciju, kā tas iekļauts dokumentā TRANS/WP.29/2002/67. 2. pants Kopiena, ko pārstāv Komisija, balso par 1. pantā minētās ANO/EEK regulas projektu balsojumā, kas notiks Administratīvās komitejas sēdē ANO/EEK Pasaules foruma par transportlīdzekļu noteikumu saskaņošanu nākamajā sanāksmē. 3. pants ANO/EEK regulas projekts par vienotiem noteikumiem transportlīdzekļu apstiprināšanai attiecībā uz rokas vadības ierīču, signalizatoru un indikatoru atrašanās vietu un identifikāciju tiek iekļauts Kopienas mehānisko transportlīdzekļu tipu apstiprinājumu sistēmā. Briselē, Padomes vārdā – priekšsēdētājs [1] OV L 346, 17.12.1997., 78. lpp. [2] OV C. ….., …lpp. [3] OV C. ….., …lpp.